**Tájékoztatás a Tatabányai Tankerületi Központ fenntartásában működő - 2020/2021-es tanévre történő- általános iskolák beiratkozási rendjéről**

|  |
| --- |
| A 2020/2021-es tanítási évre történő általános iskolai beiratkozások szervezését – **figyelemmel az országos járványügyi helyzetre** – az emberi erőforrások miniszterének 7/2020. (III. 25.) számú határozata **rendkívüli módon szabályozza.****Az első évfolyamra történő beiratkozás szabályai:**1. **A körzetes általános iskolák hivatalból felveszik a körzetes gyermekeket.**

A körzetes iskolák utca szerinti körzetei a <http://kk.gov.hu/tajekoztatas-altalanos-iskolai-korzetekrol> linken érhetőek el. A felvételi döntésről az iskola igazgatója legkésőbb 2020. május 21-ig dönt, melyről írásban értesíti a szülőt.1. Amennyiben **a szülő nem a körzetes általános iskolába kívánja beíratni tanköteles korú gyermekét**, úgy **szándéknyilatkozatot juttat el a nem körzetes iskola vezetője felé** legkésőbb **2020. április 24-ig.**

A szándéknyilatkozat benyújtásának módja: * [**https://eugyintezes.e-kreta.hu/kezdolap**](https://eugyintezes.e-kreta.hu/kezdolap) regisztrációs felületen keresztül vagy az
* **intézmény e-mail címére megküldött levélben** lehet.

A szándéknyilatkozatnak tartalmaznia kell a gyermek körzetes iskolájának nevét és címét.Az iskolák elektronikus levélcímei szintén megtalálhatóak a <http://kk.gov.hu/tajekoztatas-altalanos-iskolai-korzetekrol> linken. A felvételi döntésről az iskola igazgatója legkésőbb 2020. május 21-ig dönt, melyről írásban értesíti a szülőt.**A beiratkozáshoz szükséges iratok bemutatására a 2020/2021. tanév első napján kerül sor.**A felvételről első fokon az iskola igazgatója dönt, elutasítás esetén a Tatabányai Tankerületi Központ igazgatója hivatott a felülbírálati kérelmet elbírálni. A felülbírálati kérelmet a Tatabányai Tankerületi Központ igazgatója részére kell címezni, és az elutasító határozatot kiadó intézmény igazgatójához kell benyújtani.A tankötelezettség külföldön történő teljesítését az Oktatási Hivatal felé kell jelezni. **Vereckei Judit** tankerületi igazgató |